b'\n_START_ARTICLE_\nArnac-Pompadour\n_START_SECTION_\nN\xc3\xa4ht\xc3\xa4vyyksi\xc3\xa4\n_START_PARAGRAPH_\nKunnan n\xc3\xa4ht\xc3\xa4vyyksi\xc3\xa4 on linna Ch\xc3\xa2teau de Pompadour. Nykyisen 1400-luvulla rakennetun linnan paikalla on ollut linna jo vuonna 1026. Linnaa kunnostettiin 1700-luvulla, jolloin Ranskan kuningas Ludvig XV antoi sen rakastajattarelleen Jeanne-Antoinette Poissonille. Saatuaan linnan vuonna 1745 h\xc3\xa4n otti itselleen arvonimen Pompadourin markiisitar, ja sittemmin h\xc3\xa4nt\xc3\xa4 kutsuttiin yleisesti nimell\xc3\xa4 Madame de Pompadour._NEWLINE_Linna on listattu historialliseksi monumentiksi. Se on ollut 1800-luvulta l\xc3\xa4htien Haras national de Pompadour -hevosten jalostuskeskuksena. Linnan vieress\xc3\xa4 on 2000 metri\xc3\xa4 pitk\xc3\xa4 hiekkapintainen laukkarata. Radan keskell\xc3\xa4 olevalla nurmialueella on luonnonesteist\xc3\xa4 koostuva esterata.'